HERRI ADMINISTRAZIO ETA JUSTIZIAKO SAILBURUAK (Erkoreka Gervasio) (EAJ, 2018-11-23):
Eskerrik asko, legebiltzarburu andrea.
Estarrona jauna, aitortuko dizut, nik zure galdera irakurri nuenean, lehenik eta behin Legebiltzar honetan izandako aurrekinak aztertzen hasi nintzela, nire Sailarekin zerikusirik ez daukan gai bat delako, zeharka baino, ezta?
Eta bai, konprobatu nuen, azken bost, sei hilabeteetan, zu zeuk aurkeztutako hiru, lau ekimen zeudela, funtsean, ahozko eta idatzizko galdera batzuk eta dokumentazio idatzi bat eskatzen zutenak.
Denak Hezkuntza sailburuari zuzenduak, bera baita arlo honetako eskumenduna eta denak, behar bezala erantzunak, arrazoiz, fundamentuz eta modu asegarrian, nire ustez, gauzak ikusi ditudan moduan.
Ekimen horietan zuk izan duzu aukera bai, zure desadostasunak edo zure diskrepantziak erakusteko, ez bakarrik Jaurlaritzaren jarduerarekiko, baizik eta baita ere, Legebiltzar honen kontrolpean ez dagoen erakunde batekiko.
Zuk hemen aipatu duzu Bilboko udala, Bilboko udalak bere kode etikoa dauka, bere Batzorde Etiko propioa dauka eta Legebiltzar honen kontrolpean ez dago.
Eta beno, nik ikusi dut hori guztia, zure diskrepantziak erakusteko aukera izan duzula, eta orain, neurri batean, gauzak erabat bortxatuz, orain arte eztabaida politiko bat izan dena, orain etika publikoko gai batean bilakatu nahi duzu, gauzak erabat bortxatuz eta ia hemen kokatzen dudan.
Eta zure galderan eta orain beste horren beste ikusi dut, portaerak edo eta jokamoldeak aipatzen dituzu, oro har, identifikatu gabe nun edo nor izan daitekeen horren ingurukoak.
Gaur bai aipatu duzu pertsona bat, kargu bat, zuzenketa bat egin behar dizut. Zuk esaten duzu, pertsona horrek, kargu horrek, bere eskumenean daukala erabakia hartzeko eskubidea, berari dagokiola eskubidea, hain zuzen ere zentro horren onarpena egiteko ala ez egiteko.
Ez dago, ez dagokio berari eskumen hori, beste sailordetza baten kokatutako beste zuzendari bati dagokio. Beraz, berak ez du interesen konfliktorik izango ezta inolako arazo pertsonalik edo etikorik izango, espediente hori erabakitzeko orduan.
Klaro, orain imajinatuko duzu, Hezkuntza sailburuak, zuri hainbat aldiz emandako erantzunak nik ez ditudala hemen errepikatuko, ez dagokit niri egitea eta gainera, beno, lekutik kanpo egongo litzateke hori guztia jasota dagoelako eta aktetan behar bezala irakurri daitekeelako. Baina ez dagokit niri ere momentu honetan Etika Batzordea ordezkatzea.
Ni Etika Batzordeko kidea nahiz, Etika Batzordeak...
...irakurri daitekeela, baino ez dagokit niri ere momentu honetan Etika Batzordea ordezkatzea.
Ni Etika Batzordeko kidea naiz, Etika Batzordeak konposaketa bitarikoa dauka, bi pertsonak osatzen dugu administrazioaren izenean eta beste bi pertsona kanpokoak, beraz nik ezin dezaket berak zer esango duen ala nola pentsatu dezakeen ala gai hau honen inguruan planteatu daitezken kontuak nola erabaki ditzakeen. Ezin dezaket.
Zuk orain baino lehenago ere zure planteamenduak eginda dituzu Etika Batzordearen aurrean, zuk zeuk, beraz badakizu bidea zein den, eta norbaitek zerbait galdetu edo kontsultatu nahi badu Etika Batzordea horretarako zabalik dago eta bere erantzunak emango ditu; baina Etika Batzordean beti planteatu behar direla gaiak galdetuz ze pertsona konkretuk, ze erabaki konkretutan jokatu duen, zer nolako etika arauaren kontra, ez oro har esanez jokamoldeak eta ez direla egokiak. Hori egiten baduzu erabakia esango duzu seguru.
Eskerrik asko.